CELEX: 62012TN0464
Language: da
Date: 2012-10-15 00:00:00
Title: Sag T-464/12 P: Appel iværksat den 15. oktober 2012 af Luigi Marcuccio til prøvelse af Personalerettens kendelse af 3. august 2012 i sag F-57/12 R, Marcuccio mod Kommissionen

8.12.2012   
            
            
               DA
            
            
               Den Europæiske Unions Tidende
            
            
               C 379/32
            
         Appel iværksat den 15. oktober 2012 af Luigi Marcuccio til prøvelse af Personalerettens kendelse af 3. august 2012 i sag F-57/12 R, Marcuccio mod Kommissionen
   (Sag T-464/12 P)
   2012/C 379/53
   Processprog: italiensk
   
      Parter
   
   
      Appellant: Luigi Marcuccio (Tricase, Italien) (ved advokat G. Cipressa)
   
      Den anden part i appelsagen: Europa-Kommisionen
   
      Appellantens påstande
   
   
               —
            
            
               Den appellerede kendelse ophæves fuldt og uden undtagelser.
            
         
      Anbringender og væsentligste argumenter
   
   Denne appel er iværksat til prøvelse af kendelse afsagt af Personalerettens Præsident den 3. august 2012, hvorved Personaleretten afviste begæringen om udsættelse af gennemførelsen af for det første Kommissionens afgørelse, hvorved appellanten fik afslag på hans anmodning om betaling af 1 661 EUR, der efter hans opfattelse uretmæssigt var blevet fradraget hans invaliditetsydelse, for det andet af Kommissionens stiltiende afslag på hans klage og for det tredje af en hvilken som helst afgørelse på grundlag af hvilken Kommissionen fratrak 1 661 EUR fra hans invaliditetsydelse for månederne, juni, juli, august og september 2011.
   Til støtte for appellen har appellanten fremsat to anbringender.
   
               —
            
            
               Første anbringende vedrører en fuldstændig mangel på begrundelse for den appellerede kendelse, herunder gøres det gældende, at der er tale om en urigtig gengivelse og forvanskning af sagens faktiske omstændigheder, afgørelsen er åbenlyst ulogisk, fornuftsstridig og vilkårlig, og den er behæftet med et åbenlyst fejlskøn, navnlig for så vidt angår den appellerede kendelses præmis 22-28.
            
         
               —
            
            
               Andet anbringende vedrører en fejlagtig, forkert og ulogisk fortolkning samt en klar tilsidesættelse af artikel 86 i Personalerettens procesreglement med hensyn til den omstændighed, at appellannten blev pålagt »at betale Retten et beløb på 1 000 EUR«.